
	LEDS
	დაბალემისიანი განვითარების სტრატეგია

	CAP
	კლიმატის სამოქმედო გეგმა

	NDC
	ქვეყნის ეროვნულად განსაზღვრული წვლილი

	KPI
	შესრულების ძირითადი ინდიკატორები

	PESTEL
	პოლიტიკური, ეკონომიკური, სოციალური, ტექნოლოგიური, გარემოსდაცვითი და სამართლებრივი ფაქტორების ანალიზი

	SWOT
	ძლიერი და სუსტი მხარეების, შესაძლებლობებისა და საფრთხეების ანალიზი

	NECP
	ენერგეტიკისა და კლიმატის ინტეგრირებული ეროვნული გეგმა

	MoESD
	საქართველოს ეკონომიკისა და მდგრადი განვითარების სამინისტრო

	MEPA
	საქართველოს გარემოს დაცვისა და სოფლის მეურნეობის სამინსიტრო

	GNERC
	საქართველოს ენერგეტიკისა და წყალმომარაგების მარეგულირებელი ეროვნული კომისია

	GOGC
	საქართველოს ნავთობისა და გაზის კორპორაცია

	GGTC
	საქართველოს გაზის ტრანსპორტირების კომპანია

	GSE
	საქართველოს სახელმწიფო ელექტროსისტემა

	MoFA
	საქართველოს საგარეო საქმეთა სამინსიტრო

	MoF
	ფინანსთა სამინისტრო

	GEDF
	საქართველოს ენერგეტიკის განვითარების ფონდი

	PPPA
	საჯარო-კერძო პარტნიორობის ცენტრი

	ESCO
	ელექტროენერგეტიკული ბაზრის ოპერატორი

	GITA
	საქართველოს ინოვაციებისა და ტექნოლოგიების სააგენტო

საქართველოს კანონი „ენერგეტიკისა და წყალმომარაგების შესახებ“ განსაზღვრავს მოთხოვნებს ენერგეტიკული პოლიტიკის მიმართ. კანონის მე-7 მუხლის თანახმად: „სამინისტრო საქართველოს მთავრობასთან, კომისიასთან[footnoteRef:1] და სხვა შესაბამის მხარეებთან თანამშრომლობით შეიმუშავებს სახელმწიფოს ენერგეტიკულ პოლიტიკას სულ მცირე 10-წლიანი პერიოდისთვის და საქართველოს პარლამენტის მიერ სათანადო წესით დამტკიცებისა და გამოქვეყნების შემდეგ უზრუნველყოფს მის განხორციელებას“. (სრულად იხ. დანართი 1) [1:  საქართველოს ენერგეტიკისა და წყალმომარაგების მარეგულირებელი ეროვნული კომისია (სემეკი)] 

სახელმწიფოს ენერგეტიკული პოლიტიკა პერიოდით - 10-წელი ან მეტი მოიცავს:
ა) მოკლე, საშუალო და გრძელვადიანი პერიოდებისთვის შემუშავებულ სტრატეგიასა და პრიორიტეტებს ელექტროენერგეტიკისა და ბუნებრივი გაზის სექტორებისთვის, წარმოების, გადაცემის (შიგა და ტრანსსასაზღვრო), განაწილების, ბუნებრივი გაზის შენახვისა და გათხევადების საქმიანობის სტრატეგიულ განვითარებას;
ბ) ელექტროენერგიისა და ბუნებრივი გაზის უსაფრთხო და საიმედო მიწოდების უზრუნველყოფის ღონისძიებებს;   
გ) მომხმარებლებისთვის ელექტროენერგიისა და ბუნებრივი გაზის ფიზიკურ და ფინანსურ ხელმისაწვდომობას, ენერგეტიკული სიღარიბის ეტაპობრივ დაძლევას;
დ) მიწოდებისა და მოთხოვნის გრძელვადიანი დაბალანსების დაგეგმვას, ელექტროენერგიისა და ბუნებრივი გაზის მოხმარების ტენდენციების გათვალისწინებით;
ე) პირველადი ენერგიის, ელექტროენერგიისა და ბუნებრივი გაზის იმპორტის წყაროების, მარშრუტებისა და მიმწოდებლების დივერსიფიკაციის მექანიზმებს;
ვ)  საქართველოდან ელექტროენერგიის ექსპორტის გაზრდას და გაუმჯობესებას;
ზ) განახლებადი ენერგიის წყაროებიდან ენერგიის წარმოების და მოხმარების წახალისების ღონისძიებებსა და მხარდამჭერი მექანიზმებს;
თ) ელექტროენერგიისა და სითბოს კოგენერაციის ხელშეწყობას;
ი) ენერგოეფექტიანობის გაზრდისა და ენერგეტიკული საქმიანობის მხრდაჭერის ღონისძიებებს; 
კ) ენერგეტიკული საქმიანობის ეფექტიანობის გაზრდისა და გარემოზე უარყოფითი ზემოქმედების შემცირების, აგრეთვე მათი მდგრადი განვითარების საკითხებს საქართველოს გარემოსდაცვითი, ეკონომიკური და სოციალური უსაფრთხოების პოლიტიკის შესაბამისად;
ლ) სექტორის მონაწილეების, მათ შორის, მოწყვლადი მომხმარებლების, უფლებებისა და ინტერესების დაცვის ღონისძიებებს;
მ) ინვესტიციების წახალისებისა და მოზიდვის ღონისძიებებს, ინოვაციური, გარემოსთვის უსაფრთხო და „ჭკვიანი“ ტექნოლოგიების დანერგვას;
ნ) კონკურენციის, გამჭვირვალობის, არადისკრიმინაციულობისა და სამართლებრივი სიცხადის ხელშემწყობ ზომებს;
ო)  სამეცნიერო კვლევისა და განათლების ხელშემწყობ ღონისძიებებს, მათ შორის, სახელმწიფო სუბსიდირებასა და კერძო ინვესტიციების მოზიდვას;
პ) მნიშვნელოვან სხვა ანალიზებს, პროგნოზებს, მოსაზრებებსა და რეკომენდაციებს.
სახელმწიფოს ენერგეტიკული პოლიტიკა უნდა ითვალისწინებდეს ქვეყანაში გამოყენებულ ყველა  ენერგეტიკულ რესურსს.
ენერგეტიკის და კლიმატის ინტეგრირებული ეროვნული  გეგმა (NECP)
კანონის მე-7 მუხლის მე-3 პუნქტის შესაბამისად, ენერგეტიკული პოლიტიკა მოიცავს ენერგეტიკისა და კლიმატის ეროვნულ, ინტეგრირებულ გეგმას (NECP). NECP ევროკავშირის ახალი ინიციატივაა და ენერგეტიკული გაერთიანების წევრ ქვეყნებსაც აქვთ რეკომენდაცია, რომ ეროვნულ დონეზე ენერგეტიკისა და კლიმატის საკითხებისათვის ერთიანი, ინტეგრირებული პოლიტიკა და ღონისძიებები შეიმუშაონ. NECP-ის შემუშავების პროცესი CAP-ისა და NDC-ის შემუშავების პარალელურად უნდა წარიმართოს, ამიტომ ამ პროცესების კოორდინირება უაღრესად მნიშვნელოვანია. NECP 2021-2030 წლიან პერიოდს უნდა ეხებოდეს და მოიცავდეს ხედვას 2050 წლისათვის იმისათვის, რომ შეესაბამებოდეს ევროკავშირის, ენერგეტიკული გაერთიანებისა თუ UNFCCC-ის პოლიტიკის მიზნებს. 
NECP მოიცავს 5 ძირითად მიმართულებას: 
· ენერგეტიკული უსაფრთხოებადა სოლიდარობა;
· ენერგეტიკული ბაზრები
· სათბურის გაზების ემისიების შემცირება;,
· ენერგეტიკული სექტორის ინოვაციურობა, კონკურენტუნარიანობა და 
· ენერგიაზე მოთხოვნის მართვა. 
ამასთან NECP უნდა ითვალისწინებდეს თითოეული  ზემოთ აღნიშნული მიმართულების მიზნებს და აღწერდეს თითოეული მიზნის მისაღწევად აუცილებელ პოლიტიკას და მის განსახორციელებლად საჭირო ღონისძიებებს. პროცესის ეფექტიანი წარმართვისათვის, შეიქმნება სამუშაო ჯგუფები. NECP-ის შემუშავებას უხელმძღვანელებს საქართველოს ეკონომიკისა და მდგრადი განვითარების სამინისტრო საერთაშორისო ექსპერტის მხარდაჭერით, რომელიც ამავე დროს ჩართული იყო NEEAP და NREAP შემუშავებაში.
ეროვნული გეგმა მტკიცდება სახელმწიფოს ენერგეტიკული პოლიტიკის დოკუმენტის შემადგენელი ნაწილის ან მისი დანართის სახით. NECP - სრულად ეყრდნობა და ასახავს იმ სახელმწიფო ღონისძიებებს, რომლებიც საფუძვლად დაედება ენერგეტიკულ პოლიტიკის შესაბამის სტრატეგიას.  
ამასთან, ელექტროენერგიის და ბუნებრივი გაზის მიწოდების უსაფრთხოების საკითხები, რაც ასევე სახელმწიფო ენერგეტიკული პოლიტიკის ნაწილია, განისაზღვრება ამავე კანონის 132, 133, 135, 136-ე მუხლებით.

ზემოთ მოყვანილი მოთხოვნების შესაბამისად, საქართველოს 2021-2030 წლების ენერგეტიკული პოლიტიკის შინაარსი ყალიბდება შემდეგნაირად:
<<<<>>>>

შინაარსი
1. დოკუმენტის დანიშნულება, პროცესი, ჩართული მხარეები, შემსრულებლები
2. მოკლე შეჯამება
3. ენერგეტიკული პოლიტიკის ძირითადი მიმართულებები - არსებული მდგომარეობის ზოგადო შეფასება, სამოქმედო მიმართულებები, მიზნები და ამოცანები[footnoteRef:2] [2:   წინა კანონის (ელექტროენერგეტიკისა და ბუნებრივი გაზის შესახებ“) შესაბამისი ენერგეტიკული პოლიტიკის მიმართულებების (საქართველოს პარლამენტის 24.06.2015წ. N3758-IIს დადგენილება „საქართველოს ენერგეტიკის დარგში სახელმწიფო პოლიტიკის ძირითადი მიმართულებების თაობაზე“) ანალოგი -  მდგომარეობის მიმოხილვა,  მთავარი რისკები და გამოწვევები.] 

4. განვითარების სტრატეგია ელექტროენერგეტიკულ სექტორში (Electricity least Cost Plan)
4.1. ელექტროენერგეტიკის სექტორის მდგომარეობა და ძირითადი გამოწვევები
4.2. ელექტროენერგიაზე და სიმძლავრეზე მოთხოვნილების პროგნოზი 2021-2030
4.3. გენერაციის სექტორის განვითარება
4.4. ელექტროგადაცემის ინფრასტრუქტურის განვითარება, (TYNDP)
4.5. გამანაწილებელი ქსელის განვითარება 
4.6. საინვესტიციო გეგმა და მოსალოდნელი შედეგები
5. განვითარების სტრატეგია ბუნებრივი გაზის სექტორში
5.1. ბუნებრივი გაზის სექტორის არსებული მდგომარეობა და მთავარი გამოწვევები
5.2. ბუნებრივ გაზზე მოთხოვნილების პროგნოზი 2021-2030
5.3. გაზის გადაცემის ინფრასტრუქტურის განვითარება, გაზსაცავი 
5.4. გაზის გამანაწილებელი ქსელის განვითარება (TYNDP)
5.5. საინვესტიციო გეგმა
6. ენერგეტიკული უსაფრთხოების სტრატეგია (NECP)
6.1. ენერგეტიკული უსაფრთხოების მდგომარეობა, მთავარი რისკები და გამოწვევები
6.2. საქართველოს ენერგეტიკული პოტენციალის შეფასება  (132.2.გ)
6.3. გარე წყაროების და მოწოდების მარშრუტების დივერსიფიკაცია 
6.4. რეგიონული თანამშრომლობა და ენერგეტიკული სოლიდარობის განვითარება (133) 
6.5. საქართველოდან ელექტროენერგიის ექსპორტის შესაძლებლობების გაზრდის ან გაუმჯობესების საშუალებები
6.6. სისტემის მედეგობის განვითარება 
7. მიწოდების უსაფრთხოება ტექნიკური საკითხები (NECP ES. 3)
7.1. საგანგებო მდგომარეობაში მოქმედების სტრატეგია (132.2.ა)
7.1.1. მდგომარეობა, ამოცანები და მიღწევის პერიოდები სამოქმედო გეგმების ძირითადი პარამეტრები (136,137)
7.2. საკანონმდებლო ბაზა მიწოდების უსაფრთხოების უზრუნველსაყოფად (132.2.ბ)
7.2.1. მდგომარეობა, ამოცანები და მიღწევის პერიოდები
7.3. ელექტროენერგიის და ბუნებრივი გაზის მიწოდების უსაფრთხოების წესები (132.2.დ)
7.3.1. ზოგადი პრონციპები, არსებული მდგომარეობა, ამოცანები და მიღწევის პერიოდები, საოპერაციო უსაფრთხოება (მმ - 135,)
8. მომხმარებელთა უფლებების დაცვა, მოწყვლადი მომხმარებლები და ენერგეტიკული სიღარიბე
8.1. მიწოდების და მომსახურების პირობების გაუმჯობესება
8.2. მოწყვლადი მომხმარებლების დახმარება ძირითადი პრიორიტეტები, დახმარების პრინციპები და მექანიზმები 
8.3. ენერგეტიკული სიღარიბე - მისი დაძლევის პოლიტიკა და ღონისძიებები (არსებული მდგომარეობა და სამიზნე მაჩვენებლები)
9. განახლებადი ენერგიის განვითარების ღონისძიებები
9.1. არსებული მდგომარეობის შეფასება, პოტენციალი, ამოცანები გამოწვევები სამიზნე მაჩვენებლები ან მითითება დოკუმენტზე რომლითაც განსაზღვრულია ეს სამიზნე მაჩვენებლები.
9.2. განახლებადი ენერგიის განვითარების ხელშემწყობი ღონისძიებები
9.2.1. ელექტროენერგიის წარმოება განახლებადი წყაროებიდან
9.2.2. სითბოს წარმოება განახლებადი წყაროებიდან
9.3. განახლებადი ენერგიის განვითარების ტრაექტორიები (სცენარები) (TIMES)
10. ენერგოეფექტიანობის განვითარების ღონისძიებები
10.1. არსებული მდგომარეობის შეფასება პოტენციალი ამოცანები გამოწვევები
10.2. ენერგოეფექტიანობის ხელშემწყობი ღონისძიებები
10.2.1. ჰორიზონტალური
10.2.2. ენერგეტიკული სექტორი, მათ შორის კოგენერაცია
10.2.3. შენობების სექტორი
10.2.4. ეკონომიკის სექტორები და შინამეურნეობები
10.3. ენერგოეფექტიანობის განვითარების ტრაექტორიები (სცენარები შუალედური მაჩვენებლებით)
11. გარემოზე ზემოქმედების შემცირება და მდგრადი განვითარების უზრუნველყოფა
11.1. კლიმატის ცვლილების შერბილება და სექტორის კლიმატის ცვლილებასთან შეგუების სტრატეგია და ღონისძიებები
11.1.1. გაფრქვევების ანალიზი და გაფრქვევების სამიზნე მაჩვენებლები
11.1.2. კლიმატის ცვლილების მოსალოდნელი ზეგავლენა ენერგეტიკის სექტორზე და შეგუების ღონისძიებები
11.2. მიდგომები და სტრატეგიული ნაბიჯები გარემოს დაცვის გაუმჯობესების და მდგრადი განვითარების პრინციპების დაცვის მიმართულებით ინფრასტრუქტურულ პროექტებში
12. ენერგეტიკის  სფეროში  სამეცნიერო კვლევისა  და  განათლების  ხელშემწყობი  ღონისძიებები,  მათ შორის, სახელმწიფო სუბსიდირება და კერძო ინვესტიციების მოზიდვა;
12.1. არსებული მდგომარეობის შეფასება
12.2. კვლევის და განვითარების ეროვნული სამიზნე მაჩვენებლები
12.3. ენერგეტიკული კვლევების განვითარება და სექტორთან კავშირების გაძლიერება (პოლიტიკის კვლევები, რესურსების კვლევები, 
12.4. ენერგეტიკული განათლების, პროფესიული მომზადება-გადამზადების ხელშეწყობა
12.5. ინოვაციური ტექნოლოგიური განვითარების ჭკვიანი სისტემების და კონკურენტუნარიანობის ხელშეწყობის ღონისძიებები
13. სექტორის ინსტიტუციური და საკანონმდებლო განვითარება
13.1. კონკურენციის,   გამჭვირვალობის,   არადისკრიმინაციულებისა   და სამართლებრივი სიცხადის ხელშემწყობი ზომები;
13.2. საინვესტიციო გარემოს გაუმჯობესება ხედვები და  ღონისძიებები
13.3. საქართველოს ენერგეტიკული სექტორის  ფუნქციონირებისა და განვითარებისთვის მნიშვნელოვანი სხვა ანალიზები, პროგნოზები, მოსაზრებები და რეკომენდაციები.
დანართი - 1 -  ენერგეტიკის და კლიმატის ეროვნული ინტეგრირებული გეგმა NECP
დანართი 2 - პოლიტიკის შესრულების სამოქმედო გეგმები
<<<<>>>>
კანონის 7.2 მუხლის მოთხოვნების შესაბამისობა პოლიტიკის დოკუმენტის შემოთავაზებულ სტრუქტურასთან წარმოდგენილია ცხრილში.  

	
	ენერგეტიკული პოლიტიკის საკითხების ასახვა 
კანონის 7.2. მულის შესაბამისად
	ენერგეტიკული პოლიტიკის დოკუმენტის შინაარსის შესაბამისი ნაწილები

	ა
	მოკლე-,    საშუალო-    და    გრძელვადიანი    პერიოდებისთვის შემუშავებული სტრატეგია  და პრიორიტეტები ელექტროენერგეტიკისა და ბუნებრივი    გაზის   სექტორებისთვის,   მათ   შორის, ელექტროენერგიის წარმოების, გადაცემის (მათ შორის, ტრანსსასაზღვრო გადაცემის) და განაწილების, აგრეთვე   ბუნებრივი გაზის წარმოების, გადაცემის (მათ შორის, ტრანსსასაზღვრო   გადაცემის), განაწილების,  შენახვის    და    გათხევადებულ    ბუნებრივ გაზთან დაკავშირებული საქმიანობის სტრატეგიული განვითარება;

	4, 5, 

	ბ
	ღონისძიებები,  რომლებიც  ემსახურება საქართველოს  ტერიტორიაზე  მცხოვრები  და საქმიანობის განმახორციელებელი მომხმარებლებისთვის  ელექტროენერგიისა და ბუნებრივი გაზის უსაფრთხო და საიმედო მიწოდებას;

	7

	გ
	ღონისძიებები,    რომლებიც    უზრუნველყოფს    საქართველოს    ტერიტორიაზე    მცხოვრები    და საქმიანობის განმახორციელებელი მომხმარებლებისთვის  ელექტროენერგიისა  და ბუნებრივი  გაზის ფიზიკურ და ფინანსურ ხელმისაწვდომობას, ენერგეტიკული სიღარიბის ეტაპობრივ დაძლევას;

	8c, 

	დ
	ენერგეტიკული სექტორისა და ენერგეტიკული  საქმიანობის განვითარების გზით მიწოდებისა და მოთხოვნის გრძელვადიანი დაბალანსების დაგეგმვა, ელექტროენერგიისა   და  ბუნებრივი   გაზის მოხმარების ტენდენციების გათვალისწინებით;
	4, 5,6, 9,10

	ე
	ელექტროენერგიის წარმოებისთვის გამოყენებული პირველადი ენერგიის წყაროების, აგრეთვე ელექტროენერგიისა და ბუნებრივი გაზის იმპორტის  წყაროების, მარშრუტებისა და მიმწოდებლების დივერსიფიკაციის მექანიზმები;
	6c, 

	ვ
	ეკონომიკურად ეფექტიან და მდგრად პირობებში საქართველოდან ელექტროენერგიის ექსპორტის შესაძლებლობების გაზრდის ან გაუმჯობესების საშუალებები;

	6e, 

	ზ
	ზომები, რომელთა მიზანია განახლებადი ენერგიის  წყაროების  გამოყენება  ასეთი წყაროებიდან წარმოებული  ელექტროენერგიის წარმოებისა და მოხმარების მიზნით,  ისევე,  როგორც  ნებისმიერი წამახალისებელი  ზომა  ან  მხარდამჭერი მექანიზმი, რომელიც გამოიყენება  განახლებადი  ენერგიის წყაროების წასახალისებლად;

	9

	თ
	ზომები,  მათ  შორის,  მათთან  დაკავშირებული   ნებისმიერი  სახის  მხარდამჭერი  მექანიზმები, რომლებიც ელექტროენერგიისა და სითბოს კომბინირებული წარმოების ხელშეწყობას ისახავს მიზნად;

	9b, 10b,

	ი
	ენერგეტიკული საქმიანობის, აგრეთვე   ელექტროენერგიისა და ბუნებრივი გაზის მოხმარების ეფექტიანობის გაზრდის ღონისძიებები;

	10

	კ
	ენერგეტიკული  საქმიანობის  ეფექტიანობის  გაზრდისა  და გარემოზე უარყოფითი  ზემოქმედების შემცირების,   აგრეთვე მათი მდგრადი განვითარების საკითხები   საქართველოს  გარემოსდაცვითი, ეკონომიკური და სოციალური უსაფრთხოების პოლიტიკის შესაბამისად;

	11

	ლ
	ენერგეტიკული სექტორის ყველა მონაწილის, მათ შორის, მოწყვლადი მომხმარებლების, უფლებებისა და ინტერესების დაცვის ღონისძიებები;

	8a,b, 

	მ
	ელექტროენერგიის წარმოების, გადაცემისა და განაწილების ინფრასტრუქტურაში, ბუნებრივი გაზის გადაცემისა  და  განაწილების  ინფრასტრუქტურაში,  აგრეთვე  შესაბამის  შემთხვევებში  –  ბუნებრივი გაზის  წარმოების, შენახვისა და გათხევადებული ბუნებრივი გაზის მოწყობილობებში ინვესტიციების წახალისებისა და მოზიდვის ღონისძიებები, მათ შორის, ელექტროენერგეტიკისა და ბუნებრივი გაზის სექტორებში ინოვაციური, გარემოსთვის უსაფრთხო და „ჭკვიანი“ ტექნოლოგიების დანერგვა;

	4, 5, 12, 13b, 

	ნ
	ენერგეტიკულ   საქმიანობაში   კონკურენციის,   გამჭვირვალობის,   არადისკრიმინაციულობისა   და სამართლებრივი სიცხადის ხელშემწყობი ზომები;

	13, 

	ო
	ენერგეტიკის  სფეროში  სამეცნიერო კვლევისა  და  განათლების  ხელშემწყობი  ღონისძიებები,  მათ შორის, სახელმწიფო სუბსიდირება და კერძო ინვესტიციების მოზიდვა;

	12

	პ
	საქართველოს ენერგეტიკული სექტორის  ფუნქციონირებისა და განვითარებისთვის მნიშვნელოვანი სხვა ანალიზები, პროგნოზები, მოსაზრებები და რეკომენდაციები.

	4, 5, 6, 7, 9, 10

[bookmark: _Toc41296651]ფორმალური მოთხოვნები
სტრატეგიული დოკუმენტების შემუშავების პროცედურებს, მეთოდიკას და სტანდარტებს განსაზღვრავს საქართველოს მთავრობის 2019 წლის 20 დეკემბრის #629 დადგენილებით მიღებული პოლიტიკის დოკუმენტების შემუშავების, მონიტორინგისა და შეფასების წესი (თუმცა აქ გასათვალისწინებელია, რომ „ენერგეტიკისა და წყალმომარაგების შესახებ“ საქართველოს კანონის მიხედვით ენერგეტიკული პოლიტიკის დოკუმენტს ამტკიცებს პარლამენტი). აღნიშნული წესი სრულად მოიცავს სტრატეგიის შემუშავების პროცესის ორგანიზებას, დაინტერესებულ მხარეთა განსაზღვრასა და სხვა საკითხებს, ასევე აყალიბებს შინაარსობრივ თუ მეთოდურ კრიტერიუმებს. 
შინაარსობრივი კრიტერიუმები მოიცავს შემდეგ ძირითად საკითხებს:
· შესაბამისობა ეროვნული დონის პოლიტიკის დოკუმენტებთან (სამთავრობო პროგრამასთან; ეროვნული განვითარების სტრატეგიასთან; ევროკავშირთან გაფორმებულ ასოცირების შესახებ შეთანხმებით ნაკისრ ვალდებულებებთან; სხვა საერთაშორისო ვალდებულებებთან); შესაბამის მსგავს ან მომიჯნავე სფეროში უკვე დამტკიცებულ სექტორული პოლიტიკის დოკუმენტებთან. დოკუმენტებს შორის გადაფარვების და დუბლირებების შემოწმება.
· პოლიტიკის დოკუმენტში წარმოდგენილი მიმართულებების შესაბამისობა სფეროში არსებულ საერთაშორისო სტანდარტებსა და საუკეთესო გამოცდილებასთან (რეკომენდირებული კრიტერიუმები). 
მეთოდოლოგიური კრიტერიუმები:
· პოლიტიკის დოკუმენტების თითოეული ნაწილის ხარისხის სტანდარტებთან შესაბამისობა - იგულისხმება სტრატეგიული დოკუმენტის თითოეული ნაწილის შესაბამისობა პოლიტიკის დოკუმენტების შემუშავების წესით განსაზღვრულ შესაბამის სტანდარტებსა და მოთხოვნებთან.
ხარისხიანი პოლიტიკის დოკუმენტის შემუშავების პროცესი ბევრ სხვადასხვა ეტაპს მოიცავს, მათ შორის:
· სიღრმისეული, მტკიცებულებებზე დაფუძნებული სიტუაციის ანალიზი - ეს ეტაპი არის ანალიტიკური პროცესი, რაც საჭიროებს შესაბამისი ადამიანური რესურსის მობილიზებას. იდენტიფიცირებული პრობლემები უნდა გაანალიზდეს პრობლემის ხის აგების, PESTEL[footnoteRef:3] ან SWOT[footnoteRef:4] ანალიზის მეშვეობით.  [3:  პოლიტიკური, ეკონომიკური, სოციალური, ტექნოლოგიური, გარემომოსდაცვითი და სამართლებრივი ფაქტორების ანალიზი]  [4:  ძლიერი და სუსტი მხარეების, შესაძლებლობებისა და საფრთხეების ანალიზი] 

· საჯარო კონსულტაციები - ჩართულობა რეკომენდებულია დოკუმენტის შემუშავების პროცესის თითოეულ ეტაპზე, მათ შორის განსაკუთრებით - სიტუაციის ანალიზის, პოლიტიკის დოკუმენტების შემუშავების, მონიტორინგის და შეფასების პროცესებში. თუმცა, სავალდებულოა, რომ, სულ მცირე, შემუშავებული დოკუმენტის საბოლოო პროექტზე გაიმართოს საჯარო კონსულტაციები, ხოლო მისი შედეგები წარმოდგენილი იყოს პოლიტიკის დოკუმენტის შესავალ ნაწილში და ასევე მისი სრულყოფილი ანგარიში დანართის სახით. განხილვის პროცესი აღქმული უნდა იყოს, როგორც დაინტერესებულ მხარეებთან კომუნიკაციისა და მათი ინფორმირებულობის პრობლემის გადაწყვეტის გზა, რაც თავისთავად ფასეულობას წარმოადგენს და გააადვილებს შემდგომ საქმიანობას.
· რეალისტური და პრაქტიკაში განხორციელებადი ამოცანების განსაზღვრა - აუცილებელია, რომ სწორედ ამ ეტაპზე გაიმართოს გადაწყვეტილების მიმღებ პირებთან კონსულტაცია, რომელიც დაფუძნებული იქნება ასევე სიტუაციის ანალიზის ეტაპზე გამოვლენილ მიგნებებზე.
· ლოგიკური ჯაჭვი და კავშირი ხედვას, მიზნებსა და ამოცანებს შორის და - მიზნები უნდა პასუხობდეს სიტუაციის ანალიზში წამოჭრილ პრობლემებს. ამოცანები უნდა პასუხობდეს სიტუაციის ანალიზში წამოჭრილ პრობლემებს ან პრობლემის გამომწვევ ფაქტორებს  
· შედეგებზე ორიენტირებულ მართვის პრინციპების უზრუნველსაყოფად, მნიშვნელოვანია შესრულების ძირითადი ინდიკატორების (KPI) გასაზღვრა. ინდიკატორები უნდა იყოს შემუშავებული ე.წ. SMART[footnoteRef:5] პრინციპის საფუძველზე. სასურველია, SWOT ანალიზი გამოყენებით.  [5:  SMART- სპეციფიკური, გაზომვადი, მიღწევადი, შესაბამისი, დროში განსაზღვრული] 

ამასთან:
· კოორდინაცია სხვადასხვა უწყებასთან სასურველია არა მხოლოდ პოლიტიკურ და ზედამხედველობის დონეზე, არამედ - სპეციალისტების დონეზეც, ვინც მუშაობს დაბალემისიანი განვითარების სტრატეგიას (LEDS),  კლიმატის სამოქმედო გეგმას (CAP) ქვეყნის ეროვნულად განსაზღვრული წვლილის (NDC), ათწლიანი განვითარების გეგმებსა და სხვა სტრატეგიულ დოკუმენტებზე.
სახელმწიფო ენერგეტიკული პოლიტიკის შემუშავებისას სხვადასხვა უწყებებთან კოორდინაციის და თანამშრომლობის მატრიცა მოცემულია დანართში 1.
ენერგეტიკაში დღემდე არსებული სახელმწიფო პოლიტიკის და სტრატეგიული დოკუმენტები ნაკლებად შეესაბამება #629 დადგენილების მოთხოვნებს (თუმცა აქ გასათვალისწინებელია, რომ „ენერგეტიკისა და წყალმომარაგების შესახებ“ საქართველოს კანონის მიხედვით ენერგეტიკული პოლიტიკის დოკუმენტს ამტკიცებს პარლამენტი და წინა კანონის მიხედვითაც ასევე პარლამენტი ამტკიცებდა) როგორც პროცესის ასევე დაინტერესებულ მხარეთა ჩართულობის და მონაცემებზე და ანალიზზე დაყრდნობის თვალსაზრისით. განსაკუთრებით აღსანიშნავია მონიტორინგის პარამეტრების და რეალური სახელმწიფო გადაწყვეტილებების და რესურსებით უზრუნველყოფილი სამოქმედო გეგმების ნაკლებობა. 

[bookmark: _Toc41296652]სახელმწიფოს ენერგეტიკული პოლიტიკა და სხვა სტრატეგიული დოკუმენტები

[bookmark: _Toc41296653]დაკავშირებული და შემავალი პოლიტიკის დოკუმენტები 

· ენერგეტიკული პოლიტიკა უნდა ეყრდნობოდეს ქვეყნის სხვა პოლიტიკურ და სტრატეგიულ დოკუმენტებს, მათ შორის:   
· ქვეყნის ეროვნული უსაფრთხოების კონცეპცია, რომელიც განსაზღვრავს  ქვეყნის ინტერესებსა და ღირებულებებს;
· გარემოსდაცვითი, ეკონომიკური და სოციალური უსაფრთხოების პოლიტიკა,  
· ეკონომიკური განვითარების სტრატეგიები და პროგნოზები.

· სახელმწიფოს ენერგეტიკული პოლიტიკა უნდა ჩამოყალიბდეს სხვა სექტორულ დოკუმენტებთან კოორდინაციით:
· დაბალემისიანი განვითარების სტრატეგია (LEDS) და ეროვნულ დონეზე განსაზღვრული წვლილი (NDC). LEDS და NDC დოკუმენტებში ენერგეტიკული სექტორი და მასთან ასოცირებული გაფრქვევები უდიდეს როლს თამაშობს. ამიტომ აღნიშნული დოკუმენტები დიდწილად უნდა ეყრდნობოდეს ენერგეტიკული მოთხოვნა-მიწოდების სცენარებსა და ოპტიმიზებულ გეგმებს. ეს გეგმები კი, თავის მხრივ, ენერგეტიკული პოლიტიკისა და შესაბამის სტრატეგიის გადაწყვეტილებებიდან გამომდინარეობს და მჭიდროდ უნდა იყოს კოორდინირებული.

· NECP რომელშიც უნდა აისახოს ენერგოეფექტიანობის და განახლებადი ენერგიის სამიზნე მაჩვენებლები, ენერგეტიკული გაერთიანების სამდივნოში წარსადგენი ძირითადი დოკუმენტია და კანონის მიხედვით ენერგეტიკული პოლიტიკის შემადგენელ ნაწილს წარმოადგენს.
· 
· უმნიშვნელოვანესი წყაროები რასაც უნდა ეყრდნობოდეს ენერგეტიკის პოლიტიკა არის კვლევები, პროგნოზები, რისკის ანალიზები: 
· ეკონომიკური, სოციალური და დემოგრაფიული განვითარების პროგნოზები;
· საგარეო პოლიტიკური პროგნოზები და რისკების ანალიზები;
· ენერგეტიკული ბაზრებისა  და ფასების პროგნოზები;
· კლიმატისა და ჰიდროლოგიის პროგნოზები;
· ენერგეტიკული ტექნოლოგიების ფასებისა და წარმადობის პროგნოზები და სხვა. 
[bookmark: _Toc41296654]პერიოდული ანგარიშები

მიწოდების უსაფრთხოების ორწლიანი ანგარიშები

კანონის XXXIII და XXXIV თავები განსაზღვრავს ელექტროენერგიის და ბუნებრივი გაზის მიწოდების უსაფრთხოების საკითხებს და ანგარიშგებას მიდგომებს სადაც ასევე განსაზღვრულია ენერგეტიკული პოლიტიკის და სტრატეგიის საკითხები. 

საქართველოს ეკონომიკისა და მდგრადი განვითარების სამინისტრო ყოველ 2 წელიწადში ამზადებს და აქვეყნებს ქვეყანაში ელექტროენერგიის (ბუნებრივი გაზის) მიწოდების უსაფრთხოების ანგარიშებს, რაც მოიცავს ზედამხედველობის შედეგებს და მისაღებ ზომებს. ელექტრობის და ბუნებრივი გაზის არსებული და საპროგნოზო მოთხოვნის დაკმაყოფილება, კერძოდ: ქსელების საოპერაციო უსაფრთხოებას; მიწოდებასა და მოთხოვნას შორის საპროგნოზო ბალანსებს მომდევნო 5 წლის პერიოდში; 5-დან 15 წლამდე პერიოდში ელექტროენერგიის მიწოდების უსაფრთხოების პერსპექტივას; ურთიერთდამაკავშირებლების სიმძლავრეებთან მიმართებით საინვესტიციო გეგმებს. არსებულ და პერსპექტიულ გადამცემ ხაზებს; გაზის საცავების მდგომარეობას და სხვა. წარმოების, მიწოდების, ტრანსსასაზღვრო გადადინებისა და მოხმარების, აგრეთვე ენერგიით ვაჭრობის მოსალოდნელ სცენარებს, ენერგოეფექტიანობისა და მოთხოვნის მართვის გათვალისწინებით. 
მიწოდების უსაფრთხოების ანგარიშები ასევე მოიცავს: საგანგებო მდგომარეობაში მოქმედების გეგმებს; კანონმდებლობის დამუშავებას; ენერგეტიკული პოტენციალის შეფასებას; მიწოდების უსაფრთხოების წესებს, სტანდარტებსა და მათ მონიტორინგს; რეგიონული სოლიდარობის და თანამშრომლობის ღონისძიებებს. 

აღნიშნული ჩამონათვალი მჭიდრო თანაკვეთაშია ენერგეტიკული პოლიტიკისა და შესაბამისი სტრატეგიის საკითხებთან. 

ქსელის განვითარების ათწლიანი ანგარიშები
კანონის 52-ე  მუხლის  პირველი პუნქტის „ბ“ ქვეპუნქტის თანახმად, ელექტროენერგიის და ბუნებრივი გაზის გადამცემი სისტემის ოპერატორები შეიმუშავებენ გადამცემი სისტემის განვითარების ყოველწლიური გეგმას ათწლიანი პერიოდისთვის, . . . სახელმწიფო ენერგეტიკული პოლიტიკისა და სხვა სისტემების ოპერატორების სათანადოდ შეთანხმებული საინვესტიციო გეგმების შესაბამისად;

53-ე მუხლის თანახმად, აღნიშნული გეგმები  უნდა ეფუძნებოდეს მიწოდებისა და მოთხოვნის არსებულ და საპროგნოზო მაჩვენებლებს, და შეიცავდეს ინფორმაციას: 
· არსებული და საპროგნოზო მოთხოვნისა და მიწოდების შესახებ;
· ელექტროენერგიის ან ბუნებრივი გაზის შიდა საპროგნოზო წარმოებისა და
ტრანსსასაზღვრო გადადინების შესახებ;
· 10 წლის განმავლობაში ასაშენებელი გადამცემი ინფრასტრუქტურის შესახებ; 
· გადაწყვეტილ და ახალი ინვესტიციების და კონკრეტული ვადების შესახებ;
· წარმოების ახალი ობიექტების ქსელში ინტეგრირების შესახებ;
ლოგიკურია, რომ აღნიშნული ინფორმაცია კოორდინირებული უნდა იყოს ენერგეტიკულ პოლიტიკასა და სტრატეგიებთან. 
კანონიდან მიხედვით, შეიძლება დავასკვნათ, რომ ენერგეტიკული პოლიტიკა არის დოკუმენტების ერთობლიობა, რომელიც მოიცავს ელექტროენერგიისა და ბუნებრივი გაზის სექტორების სტრატეგიებს, ასევე NECP-ს. შესაბამისად, ენერგეტიკული პოლიტიკა ითვალისწინებს ენერგოეფექტიანობისა და განახლებადი ენერგიის განვითარების, სათბურის გაზების გაფრქვევების შემცირების, კვლევის, განათლების და ინოვაციის ხელშეწყობის ღონისძიებებს და სამოქმედო გეგმებს, რომელიც ეყრდნობა ენერგიაზე მოთხოვნის  ერთიან  პროგნოზს და მისი დაფარვის ოპტიმიზებულ და ურთიერთშეთანხმებულ გეგმებს.  ღონისძიებები უნდა ითვალისწინებდეს განვითარების სხვადასხვა სცენარს. 
ამ გეგმების საფუძველზე ხდება მიწოდების უსაფრთხოების მონიტორინგი, ინვესტიციების დაგეგმვა, ათწლიანი განვითარების გეგმების ჩამოყალიბება და დაბალემისიანი, მდგრადი განვითარების დაგეგმვა.  
NECP შეფასების ანგარიშები
საქართველოს, როგორც ენერგეტიკული გაერთიანების წევრ ქვეყანას ევალება ეროვნული ენერგეტიკის და კლიმატის სამოქმედო გეგმის (NECP) შესრულების ანგარიშების წარდგენა ყოველ ორ წელიწადში. ამასთან, შესაძლებელია სამიზნე მაჩვენებლების დასაბუთებულად შეცვლა. 



ნახ.1 - ენერგეტიკული პოლიტიკა და მისი კავშირი სხვადასხვა სტრატეგიულ დოკუმენტთან 

ენერგეტიკული პოლიტიკა






























- მიწოდების უსაფრთხოების უზრუნველყოფა
- ენერგიის ხელმისაწვდომობა და ენერგეტიკული სიღარიბე
- მომხმარებელთა უფლებები და მოწყვლადი მომხმარებლები
- მიწოდების და მოხმარების დაბალანსების სცენარები
- იმპორტის წყაროების, მარშრუტების და მომწოდებლების დივერსიფიკაცია, ექსპორტის გაზრდა
- ენერგოეფექტიანობა და მოხმარების მართვა
- განახლებადი ენერგიის მხარდაჭერა
- ინვესტიციების ხელშეწყობა, მათ შორის ინოვაციურ და „ჭკვიან“ ტექნოლოგიებში
- გარემოზე ზემოქმედების შემცირება და მდგრადი განვითარება
- კონკურენცია, გამჭვირვალობა, არადისკრიმინაციულობა და სამართლებრივი სიცხადე
- მეცნიერული კვლევების და განათლების ხელშეწყობა
- კვლევების და ანალიზების გამოყენება 
- მოიცავს ყველა ენერგეტიკულ რესურსს

NECP
ენერგოეფექტიანობა
დეკარბონიზაცია - განახლებადი ენერგია
კვლევა და ინოვაცია 
ენერგეტიკული უსაფრთხოება
ბაზრები

მიწოდების უსაფრთხოების ანგარიშები
- საგანგებო მდგომარეობის სამოქმედო გეგმები
- კანონმდებლობის დამუშავება
- ენერგეტიკული პოტენციალის შეფასება
- მუ  წესები, სტანდარტების და მონიტორინგი
-რეგიონული სოლიდარობა და თანამშრომლობა

ქსელის განვითარების ათწლიანი გეგმები
ელექტრობის და გაზის სექტორების მოკლე,საშუალო და გრძელვადიანი სტრატეგია









NECP შესრულების ორწლიანი ანგარიშები




LEDS
განვითარების სცენარები 
ენერგოეფექტიანობის და განახლებადი ენერგიის ღონისძიებები







NDS/CAP  










[bookmark: _Toc41296655]ენერგეტიკული პოლიტიკის და შესაბამისი სტრატეგიის შემუშავების მიზნები და რელევანტურობა 

ენერგეტიკული პოლიტიკის (და მისი შესრულების სტრატეგიის) მიზნები ასახულია კანონის მე-7 მუხლში. მთავარ მიზნად გამოვყოფთ ენერგეტიკული სექტორის განვითარებას ენერგეტიკული უსაფრთხოების გაუმჯობესების გზით, როგორც ერთ-ერთ უმთავრეს ეროვნულ ინტერესს. 
ამასთან, ქვეყნის ენერგეტიკული პოლიტიკის (და შესაბამისი სტრატეგიის) ამოცანებია: 
· განსაზღვროს სამოქმედო მიმართულებები სახელმწიფო უწყებებისთვის და უზრუნველყოს მათი კოორდინაცია;
· განსაზღვროს სექტორული და სექტორთაშორისი ღონისძიებების პრიორიტეტები და უზრუნველყოს მათი კოორდინაცია;
· განსაზღვროს სექტორის საინვესტიციო პრიორიტეტები და ინვესტიციის საჭირო მოცულობები;
· უზრუნველყოს ინვესტორების, ბანკების, დონორული სააგენტოების და საერთაშორისო პარტნიორების ნდობა და ქმედებათა კოორდინირება;
· შექმნას საპარლამენტო და საზოგადოებრივი კონტროლის და ანგარიშგების ინსტრუმენტები;
· გახდეს მხარეთა ინფორმირებისა და კომუნიკაციის საშუალება;
სტრატეგია, ისევე როგორც მისი ჩამოყალიბების პროცესი, უნდა ითვალისწინებდეს სექტორის პროფესიულ, ინსტიტუციურ და ტექნოლოგიურ განვითარებას.  

ქვეყნის ენერგეტიკული პოლიტიკა და შესაბამისი სტრატეგია უნდა მოიცავდეს და ითვალისწინებდეს შემდეგ ასპექტებს: 
ენერგეტიკული უსაფრთხოება ეროვნული უსაფრთხოების კონტექსტში  - საგარეო პოლიტიკა და რეგიონული თანამშრომლობა; მოწოდებისა და ტრანზიტის გზებისა და წყაროების დივერსიფიკაცია; მიწოდების საფრთხეების აცილება და სექტორის მედეგობის გაზრდა.
ქვეყნის ეკონომიკურ პოლიტიკასთან შესაბამისობა - ენერგიაზე მოსალოდნელი მოთხოვნის დაკმაყოფილება; ენერგიის ფასები და ხელმისაწვდომობა, სექტორის ეკონომიკური აქტივობა, ბაზრის განვითარება, სხვა დარგების ხელშეწყობა; ინოვაცია, კვლევა და ტექნოლოგიური განვითარება.
გარემოს დაცვის პოლიტიკასთან შესაბამისობა - კლიმატის ცვლილების შერბილების და სექტორის ადაპტაციის ღონისძიებები; გარემოსდაცვითი და სოციალური პოლიტიკის გათვალისწინება ენერგეტიკულ ინფრასტრუქტურულ პროექტებში.
სოციალურ პოლიტიკასთან შესაბამისობა - ენერგეტიკული სიღარიბის დაძლევა; მომხმარებელთა უფლებები და მოწყვლადი მომხმარებლების დახმარება; მოსახლეობის უფლებების დაცვა. 
მნივშენლოვანია აღნიშნული ასპექტების ურთიერთკავშირის გათვალისწინება და დაბალანსება მდგრადი განვითარების პრინციპების შესაბამისად. 
ენერგეტიკული პოლიტიკის დოკუმენტის შემოთავაზებული სტრუქტურა და მასში შემავალი საკითხები უფრო დეტალურად წარმოდგენილია დანართ #1-ში. 
სრულფასოვანი პოლიტიკის და შესაბამისი სტრატეგიის შესამუშავებლად აუცილებელია: 
გრძელვადიანი ხედვის აუცილებლობა - ინფრასტრუქტურაში ჩადებული ინვესტიციის ამოღებას ათწლეულები ესაჭიროება, ამავდროულად სტრატეგიულმა ინფრასტრუქტურულმა და პოლიტიკურმა გადაწყვეტილებებმა შეიძლება სექტორის ბედი განსაზღვროს ათწლეულების განმავლობაში. ამიტომ ენერგეტიკული პოლიტიკა და შესაბამისი სტრატეგია გათვლილი უნდა იყოს გრძელვადიან პერიოდზე და დაცული  - მოკლევადიანი პოლიტიკური პრიორიტეტებით ჩარევისგან. თუმცა ამავე დროს უნდა არსებობდეს სტრატეგიული რეალიების ცვლილებების გათვალისწინების. მექანიზმიც.
მტკიცებულებასა და მონაცემებზე დაყრდნობა, რეალისტურობა - იმისათვის, რომ იყოს თანადროული და მტკიცებულებებზე დაფუძნებული, სტრატეგია უნდა ეყრდნობოდეს საიმედო მონაცემებსა და საფუძვლიან ანალიზს. მათ შორის:
· მაღალი ხარისხის სტატისტიკური მონაცემებს;
· ხარისხიან აკადემიური კვლევას;
· ტექნოლოგიებისა და მათი განვითარების პერსპექტივების ცოდნას;
· პროგნოზებს და ოპტიმიზებულ სცენარებს გამოცდილი მეთოდებისა და მოდელების საფუძველზე
მოქნილობა და დინამიურობა - დინამიურ, ცვალებად გარემოში, ენერგიაშემცველების ფასების, ტექნოლოგიებისა და პოლიტიკური-ეკონომიკური გარემოებების ცვალებადობის პირობებში, შესაძლებელია დადგეს თავად სტრატეგიის გადახედვის აუცილებლობა. ამავე დროს, სტრატეგიის შემუშავების პარალელურად, სასურველია, დაიხვეწოს ტაქტიკურ გადაწყვეტილებათა ანალიტიკური უზრუნველყოფის უფრო მოკლევადიანი, მუდმივმოქმედი სამუშაო  პროცესი. 
ოპტიმიზაცია  - ენერგეტიკული სექტორის განვითარება უკიდურესად ინვესტიციატევადი დარგია, რომლის განვითარებაც უდიდეს ფინანსურ ხარჯებსა და ბუნებრივი რესურსების გამოყენებასთან არის დაკავშირებული. ამიტომ ენერგეტიკული სტრატეგია უნდა ასახავდეს ეკონომიკური, მდგრადი განვითარებისა და ენერგეტიკული პოლიტიკით დასახული მიზნების ოპტიმალურად მიღწევის შესაძლებლობებს. ეკონომიკური, პოლიტიკური, გარემოსა და კლიმატის რისკების გათვალისწინებით, უნდა განისაზღვროს სექტორის მინიმალური დანახარჯების შესაბამისი განვითარების სცენარი. გათვალისწინებული და ოპტიმიზებული უნდა იყოს ენერგიის სახეობების,  წიაღისეული და განახლებადი ენერგიის, ენერგოეფექტიანობის და ენერგიაზე მოთხოვნის მართვის, მათ შორის „სხარტი“ და სუფთა ახალი ტექნოლოგიების შესაძლებლობები. აღნიშნული მიიღწევა სპეციალური ოპტიმიზაციის პროგრამების საშუალებით.

ქვემოთ მოყვანილი დიაგრამა სქემატურად აღწერს განვითარების სცენარების და ძირითადი დაშვებების ჩამოყალიბების და ანალიზის სამუშაო პროცესების თანმიმდევრობას და ჩართული მხარეების ურთიერთქმედებას. ეს პროცესი ენერგეტიკული პოლიტიკის შემუშავების ღერძს წარმოადგენს რომლის გარშემოც უნდა მოხდეს სხვადასხვა 
ნახ. 2 პოლიტიკის ფარგლებში სტრატეგიის და სამოქმედო გეგმის შემუშავების პროცესი

პოლიტიკის
პრიორიტეტები
ვალდებულებები 
დაგეგმვის მოდელების ერთობლიობა 
კვლევები და რისკის ანალიზები




მოდელისტი, დაგეგმვის სექტორული ექსპერტი ანალიტიკოსები, ექსპერტები

უფლებამოსილი ოფიციალური პირები
პოლიტიკის ანალიტიკოსები, ექსპერტები
სექტორის
სპეციალისტები ანალიტიკოსები
სტატისტიკოსები სექტორის
საწარმოები






ენერგეტიკული პოლიტიკის შემუშავებისთვის დაგეგმვის პროცესი მოიცავს მონაცემთა მოგროვების და ინტერპრეტაციის, ძირითადი მაჩვენებლების განსაზღვრას და ანალიზს, გარე შეზღუდვების პირობებში ღონისძიებების ოპტიმიზაციას, სცენარების შემუშავების, მათი ანალიზის და მათ საფუძველზე გადაწყვეტილების მითების ეტაპებს. ეს იტერაციული პროცესია, რომელსაც ესაჭიროება სხვადასხვა რგოლის მჭიდრო თანამშრომლობა, ანალიტიკური ინსტრუმენტები (მათ შორის ოპტიმიზაციის პროგრამები) და ანგარიშგების და შეჯერების შეთანხმებული პროცედურები. ამ პროცესის უმნიშვნელოვანესი ნაწილია პირველადი ანალიზით საკვანძო მაჩვენებლების (KPI) ჩამოყალიბება, რომელიც შემდეგომ სტრატეგიის განხორციელების მონიტორინგისთვის უნდა იყოს გამოყენებული.  
ამ ჯაჭვის ყველა ეტაპზე უდიდესი მნიშვნელობა აქვს ფუნქციების სწორ განაწილებას თანამშრომლობას,  და იტერციული დაზუსტების პროცესს. ანალიტიკოსები ამზადებენ გადაწყვეტილებების ვარიანტებს მათი ხარჯ-სარგებლიანობისა და რისკის შეფასებით, ხოლო საბოლოოდ გადაწყვეტილებას იღებენ შესაბამისი უფლებამოსილების მქონე პირები.
უნივერსიტეტებსა და კვლევითი ორგანიზაციებს, თავიანთი პროგრამებით, კვლევებით, მონაცემთა დამუშავების შესაძლებლობებითა და ანალიტიკური უნარებით.  შეუძლიათ, ფასეული წვლილი შეიტანონ ენერგეტიკული სტრატეგიის დამუშავებისა და გაუმჯობესებაში. სასურველია გრძელვადიან პერსპექტივაში ამ მიმართულების განვითარება  
[bookmark: _Toc41296658]საქართველოს სტრატეგიული ენერგეტიკული თავისებურებები
  
საქართველოს სახელმწიფო ენერგეტიკული პოლიტიკა უნდა ითვალისწინებდეს ქვეყნის სპეციფიურ მდგომარეობას და მის წინაშე მდგარ ამოცანებს. USAID პროექტის ფარგლებში WEG-ის მიერ ჩატარდა საერთაშორისო ვაჭრობის, პროფესიული და ინსტიტუციური უნარების, ენერგოეფექტიანობის და ენერგეტიკული უსაფრთხოების მიმართულებით, დაინტერესებულ მხარეთა ფართო და მრავალმხრივი გამოკითხვა. გამოკითხვის შედეგად გამოვლენილი ძირითადი გამოწვევებიდან  რომლის შედეგადაც გამოვლინდა საქართველოს ენერგეტიკის წინაშე მდგარი ძირითადი გამოწვევები:
· [bookmark: _Hlk37501318]მაღალი რისკების შემცველი გარე ენერგეტიკული დამოკიდებულება; ენერგეტიკული უსაფრთხოებისა და სექტორის განვითარების პრობლემების დაგროვება (აფხაზეთი და სხვა.)
· მაღალი დამოკიდებულება განახლებადი ენერგიის წყაროებზე და, შესაბამისად - კლიმატურ პირობებზე, სეზონური გაცვლის და ვაჭრობის შესაძლებლობებზე
· სატრანზიტო პროექტების უდიდესი მნიშვნელობა ეროვნული, ენერგეტიკული და ეკონომიკური უსაფრთხოების საკითებში
· შიგა ბაზარში უცხო ქვეყნის ენერგოკომპანიების დომინირება და მეზობელი ქვეყნების მაღალი ინტერესი საქართველოს ენერგეტიკაში მიმდინარე პროცესების მიმართ, საკუთარი ინტერესების დაცვის მიზნით. 
· კვალიფიციური საინჟინრო-ტექნიკური კადრების დეფიციტი, საჯარო უწყებების ინსტიტუციური და პროფესიული სისუსტე
· სექტორის პრობლემების დაბალი ცნობადობა, მოსახლეობისა და არასამთავრობო სექტორის მაღალი წინააღმდეგობა ენერგეტიკული პროექტების მიმართ.
· ენერგეტიკული ტარიფების მაღალი პოლიტიზება და სუბსიდირება სხვა. 
თავად პოლიტიკის და სამოქმედო გეგმის შემუშავების პროცესში გასათვალისწინებელია სტრატეგიის დამუშავების მწირი გამოცდილება, სტარტეგიის თეორიული ჩარჩოს არქონა და მასთან დაკავშირებული სისუსტეები:
· სექტორის საქმიანობისა და ანგარიშგების ჩამოყალიბებული და შეთანხმებული  მაჩვენებლების (KPI) ნაკლებობა და დაინტერესებულ მხარეთა მოლოდინების ჩამოუყალიბებლობა,
· არასაკმარისად განვითარებელი ანალიტიკური, კვლევითი და ინფორმაციული უზრუნველყოფა, მონაცემების, კვლევების და მტკიცებულებების ნაკლებობა გადაწყვეტილებების მიღების პროცესში. 
· შიგა სამუშაო პროცესებისა და კოორდინაციის ნაკლებობა
სრულფასოვანი, მონაცემებზე და კვლევებზე დაყრდნობილი, დაგეგმვის და ოპტიმიზაციის თანამედროვე მეთოდებით მომზადებული უწყებებს შორის კოორდინირებული  ენერგეტიკული პოლიტიკის და სტრატეგიის ნაკლებობა იწვევს მრავალ პრობლემას და თავად არის დაკავშირებული უნარების და შესაძლებლობების განვითარებასთან, შესაბამისი პრობლემების ხე იხილეთ დანართში 2
[bookmark: _Toc41296659]დასკვნები და რეკომენდაციები

· საქართველოს კანონმდებლობაში სრულფასოვნად არის ასახული ენერგეტიკული პოლიტიკის და მისი შესაბამისი სტრატეგიისთვის ყველა მნიშვნელოვანი ასპექტი და მიმართულება. საჭიროა კანონის მოთხოვნების სათანადოდ განხორციელება საქართველოს პოლიტიკურ-ეკონომიკური, უსაფრთხოების და გარემოსდაცვითი თავისებურებების გათვალისწინებით.  
· ენერგეტიკული პოლიტიკის ფარგლებში შემუშავებული სცენარები, ღონისძიებები და სამოქმედო გეგმები და სცენარები აისახება არა მხოლოდ ენერგეტიკულ პოლიტიკის ზოგად ნაწილში, არამედ ქვეყნის სხვა სტრატეგიულ და ანგარიშგების დოკუმენტებში (NECP, LEDS, NDC, მიწოდების უსაფრთხოების ორწლიანი ანგარიში, საქართველოს ეროვნული შეტყობინება გაეროს კლიმატის ცვლილების ჩარჩო კონვენციის მიმართ და სხვ.). აუცილებელია ამ დოკუმენტების შემუშავების კოორდინირება, მათ შორის შემუშავების გრაფიკების, შემავალი ძირითადი მონაცემების, ძირითადი ეროვნული პრიორიტეტების, ოპტიმიზაციის შედეგებისა და სამოქმედო გეგმების შეჯერება. 
· ამ მიზნის მისაღწევად, სასურველია, ენერგეტიკის გრძელვადიანი დაგეგმვის ერთიანი სისტემის ჩამოყალიბება მონაცემთა მოგროვებისა და დამუშავების, მოდელირების და ოპტიმიზაციის, ანალიზისა და ალტერნატივების შემუშავებისა და გადაწყვეტილების მომზადების კომპონენტების ჩათვლით. 
· გრძელვადიან სტრატეგიულ დაგეგმვასთან ერთად, საჭიროა უწყებებში ტაქტიკური გადაწყვეტილებების ანალიტიკური უზრუნველყოფის ჯგუფების გაძლიერება, ვინც მონაცემების გაცვლა-გაზიარებითა და ამოცანების დასმით ითანამშრომლებს სტრატეგიული დაგეგმვის სისტემასთან. 
· გასაძლიერებელი და  ჩამოსაყალიბებელია კავშირი კვლევით-ანალიტიკურ და აკადემიურ დაწესებულებებთან, რომელთაც შეიძლება თავიანთი კვლევებისა და რესურსების გაზიარებით გააძლიერონ დაგეგმვის პროცესი. 
· ენერგეტიკული პოლიტიკის ფარგლებში, ყველა ძირითადი მიმართულებით  საჭიროა ძირითადი მაჩვენებლების და პარამეტრების (KPI) დადგენა, ანალიზი და საწყისი შეფასება, იმისათვის რომ შეფასდეს არსებული მდგომარეობა და დაიგეგმოს გაუმჯობესების სტრატეგია და პოლიტიკა.  აუცილებელია, სექტორის შეფასების და მონიტორინგის ძირითადი ინდიკატორების (KPI) განსაზღვრა - ეკონომიკური, ენერგეტიკული უსაფრთხოების, გარემოზე ზემოქმედებისა და სხვა მიმართულებებით და ამ მიმართულებით სათანადო კვლევების ჩატარება.
· წინა კომპლექსური კოორდინაციის და სიღრმისეული დაგეგმვის გამოცდილების არქონის გამო, ზოგიერთი გამონაკლისის გარდა ამ პროცესის სრულფასოვნად ჩასატარებლად საჭიროა ჩართული მხარეების შესაძლებლობების განვითარება. ამიტომ სტრატეგიული შესაძლებლობების განვითარება, და არა მხოლოდ დოკუმენტის ჩამოყალიბება, უმნიშვნელოვანესი ამოცანაა.
· ენერგეტიკული პოლიტიკის შემუშავების პროცესი უნდა გახდეს ასევე ენერგეტიკაში დაგროვილი გამოწვევებისა და გადაუწყვეტელი პრობლემების გადაჭრის პროცესის დასაწყისი, რაც არანაკლებ მნიშვნელოვანია, ვიდრე თავად საბოლოო დოკუმენტის შედგენა. 
სახელმწიფოს ენერგეტიკული პოლიტიკის და მასთან დაკავშირებული სტრატეგიული დოკუმენტების დამუშავება სექტორის უმნიშვნელოვანეს სტრატეგიულ ამოცანას წარმოადგენს, რომლის გადაუწყვეტელობაც უამრავ პრობლემასთან არის დაკავშირებული. სრულფასოვანი ენერგეტიკული პოლიტიკის შემუშავება მოითხოვს მრავალმხრივ კოორდინაციასა და თანამშრომლობას, ანალიტიკურ შესაძლებლობებსა და საკადრო რესურსებს, რაც სცილდება სამინისტროს ამჟამინდელ შესაძლებლობებს. აუცილებელია მთავრობის და დონორების წინაშე ამ დოკუმენტების შესამუშავებლად და შემდგომი ინფორმაციული და ანალიტიკური უზრუნველყოფისათვის სათანადო რესურსების მოძიების საკითხის დაყენება.  

ენერგეტიკული უსაფრთხოების გაუარესების რისკი

სრულფასოვანი სტრატეგიული პროცესის და

ენერგეტიკული კვლევების ნაკლებობა  

